《绕海螺岩》
明代·释今辩

閒随杖笠绕晴川，翘首螺城天际悬。长短苍藤穿暗石，浅深丹嶂落寒泉。

溪花践踏云移处，麦饭团圞鸟宿边。历历溪山逢旧路，疏钟人外佛灯前。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。